**TAKSA E RADIODIFUZIONIT**

1. **KUSH ËSHTË I OBLIGUAR QË TË PAGUAJË TAKSËN E RADIODIFUZIONIT?**

Taksën e radiodifuzionit e paguajnë:

- çdo ekonomi familjare në Republikën e Maqedonisë,

- hotelet dhe motelet, nga një taksë të radiodifuzionit për çdo pesë dhoma,

- tregtar individ të regjistruar në pajtim me Ligjin për shoqëritë tregtare si ushtrues të veprimtarive, të regjistruar sipas ligjit deri në 20 të punësuar nga një taksë të radiodifuzionit,

- persona juridik dhe pronarë të hapësirave afariste në çdo 20 të punësuar ose persona tjerë që e shfrytëzojnë hapësirën afariste, nga një taksë të radiodifuzionit. Personat juridik që nuk janë të regjistruar në pajtim me Ligjin për shoqëritë tregtare, respektivisht që kanë status të personit juridik në pajtim me ligje tjera nuk kanë obligim që të paguajnë taksë të radiodifuzionit në pajtim me këtë ligj dhe

- pronarë të objekteve hotelerike dhe objekteve tjera të pajisura me receptor të radios ose televizionit, për çdo receptor paguajnë nga një taksë të radiodifuzionit.

1. **KUSH MUND TË LIROHET NGA PAGESA E TAKSËS SË RADIODIFUZIONIT?**

Nga pagesa do të lirohen:

* obligues në vendbanime që nuk janë të mbuluara me sinjalet e radiodifuzionit të NP Radiodifuzioni i Maqedonisë përmes të cilit emetohen shërbimet programore të RTM (obliguesit i përcakton Qeveria e Republikës së Maqedonisë me propozim të Agjencisë për shërbime mediatike audio dhe audiovizuele);
* familje që ka person të verbër ose person me dëmtime të shkimit me mbi 90%, person të shurdhër me dëmtim të dëgjimit me mbi 60 decibel ose person që ka invaliditet trupor me mbi 90% invaliditet të konstatuar në pajtim me rregullat e sigurimit invalidor, lirohen nga pagesa e taksës së radiodifuzionit për vendbanimin ku je ton ekonomia e tij familjare.
* ekonomi familjare që merr ndihmë sociale dhe ndihmë të përhershme në para, në pajtim me ligjin, është e liruar nga pagesa e taksës së radiodifuzionit.

1. **KUSH E UDHËHEQ REGJISTRIN E TË OBLIGUARVE ME TAKSË TË RADIODIFUZIONIT?**

Regjistrin e të obliguarve për pagesën e taksës së radiodifuzionit e udhëheq dhe azhurnon Radiotelevizioni i Maqedonisë.